
	Ταχ. Δ/νση 

: Η. Πάσιος

: 210 650 8174

	  ΠΡΟΣ:
	ΠΑΝΕΛΛΗΝΙΑ ΟΜΟΣΠΟΝΔΙΑ ΕΚΠΑΙΔΕΥΤΩΝ ΟΔΗΓΗΣΗΣ (Π.Ο.Ε.Ο.)

Καποδιστρίου 24,

106 82, Αθήνα


   ΘΕΜΑ:   Περί προτάσεων για τροποποίηση της υ.α. 33243/4894/20-7-2012

    ΣΧΕΤ:   Η με αρ. πρωτ. 136 / 17-09-2012 επιστολή σας.
          Σε απάντηση του παραπάνω σχετικού σας ενημερώνουμε τα εξής:

1. Η υ.α. 33243/4894/20-7-2012 αφορά αποκλειστικά την λειτουργία και έγκριση σχολών και προγραμμάτων περιοδικής κατάρτισης για Π.Ε.Ι. συνεπώς δεν κρίνεται απαραίτητη η επανάληψη σε κάθε παράγραφο της αναφοράς σε προγράμματα περιοδικής κατάρτισης καθώς αυτά εννοούνται.
2. Οι 35 ώρες εκπαίδευσης που προβλέπει η ισχύουσα νομοθεσία, η εξειδίκευση και το εύρος των γνώσεων που απαιτείται να μεταδοθούν στους εκπαιδευόμενους οδήγησε στον καθορισμό τουλάχιστον 2 εκπαιδευτών.

3. Οι γνώσεις σε θέματα που σχετίζονται με το Π.Ε.Ι. που αναφέρονται στο Παράρτημα Ι του π.δ. 74/08 μπορούν να αποδεικνύονται και με συμμετοχή σε σεμινάρια (προσκομίζοντας σχετικό παραστατικό ή βεβαίωση επιτυχούς παρακολούθησης).

4. Η απόδειξη της διδακτικής και παιδαγωγικής ικανότητας αποδεικνύονται από σχετικά πτυχία ή από εμπειρία ως εκπαιδευτή – εισηγητή βεβαιωμένου από σχετικό φορέα. 

5. Η παροχή περιοδικής κατάρτισης για Π.Ε.Ι. πραγματοποιείται σε σχολές / κέντρα όπου ήδη λειτουργούν ΚΕΘΕΥΟ, ΣΕΚΑΜ, ΣΕΚΟΟΜΕΕ σύμφωνα με την παράγραφο 3 του άρθρου 7 του π.δ. 74/08, συνεπώς πέραν της ισχύς του ορισμού των 2 m2/άτομο τον οποίο πρότεινε και η Ομοσπονδία σας με την υπ’ αρ. 30/13-02-2012 επιστολή σας, τα εμβαδά των σχολών καθορίζονται από τις ισχύουσες διατάξεις για τις παραπάνω σχολές / κέντρα.

Σύμφωνα με την παράγραφο 6 του άρθρου 2 της υ.α. 33243/4894/20-7-2012 η δραστηριότητα της σχολής Π.Ε.Ι. δύναται να συνυπάρξει με τις ανωτέρω σχολές εφόσον η δραστηριότητά της δεν παρακωλύει την λειτουργία και δεν συμπίπτουν χρονικά τα προγράμματα εκπαίδευσης όταν οι σχολές χρησιμοποιούν τις ίδιες αίθουσες διδασκαλίας.

6. Μετά από έρευνα και πληροφορίες από Υπηρεσίες αρμόδιων Υπουργείων σχετικά με τα ωράρια λειτουργίας σχολών / κέντρων θεωρητικής εκπαίδευσης, διαπιστώθηκε πως δεν υπάρχει κάποιος περιορισμός όσον αφορά το ωράριο λειτουργίας τους. 

Επιπρόσθετα, σύμφωνα με την παράγραφο 1 του άρθρου 3 της υ.α. 33243/4894/20-7-2012 είναι επιβεβλημένος ο έλεγχος κάθε εκπαιδευτικής περιόδου από τις αρμόδιες αρχές ελέγχου ανεξάρτητα από τις ώρες για τις οποίες έχουν εγκριθεί τα προγράμματα.

7. Τα προγράμματα τα οποία διοργανώνονται από τις σχολές / κέντρα Π.Ε.Ι. και εγκρίνονται από τις αρμόδιες Υπηρεσίες αφορούν μόνο περιοδική κατάρτιση.

8. Για λόγους εποπτείας από τις αρμόδιες Υπηρεσίες αλλά και εμπέδωσης της ύλης από τους εκπαιδευόμενους των εκπαιδευτικών προγραμμάτων περιοδικής κατάρτισης Π.Ε.Ι. ο αριθμός των ωρών διδασκαλίας έχει οριστεί στις επτά (7). 

Ο μέγιστος αριθμός συνεχόμενων ωρών εκπαίδευσης που προτείνει η Ομοσπονδία σας θα εξετασθεί σε μελλοντική τροποποίηση των ωρών λειτουργίας και έγκρισης των προγραμμάτων των σχολών / κέντρων.

